

**REPUBLIKAHRVATSKA**

**VARAŽDINSKA ŽUPANIJA**

**OPĆINAVIDOVEC**

**Općinsko vijeće Općine Vidovec**

KLASA: 021-05/15-01/05

URBROJ: 2186/10-01/1-15-02

Vidovec, 01.06.2015.

**Z A P I S N I K**

**sa 16. sjednice Općinskog vijeća Općine Vidovec, održane dana 01. lipnja 2015. godine, ( ponedjeljak ) u prostorijama Općine Vidovec**

**Sjednica je započela u 19,00 sati.**

Predsjednik Općinskog vijeća Općine Vidovec Zdravko Pizek otvorio je 16. sjednicu Općinskog vijeća Općine Vidovec, pozdravio je sve članove Općinskog vijeća, načelnika Općine Vidovec Brunu Hranić, zamjenicu načelnika Dubravku Rog, predstavnike Koke d.d. Varaždin prof.dr.sc. Rudolfa Lončarića i dipl.vet. Dragutina Ježeka koji će se uključiti u točci prvoj dnevnog reda, djelatnice Jedinstvenog upravnog odjela Općine Vidovec, osobe na stručnom osposobljavanju i medije.

**UTVRĐIVANJE KVORUMA ČLANOVA OPĆINSKOG VIJEĆA :**

Predsjednik Općinskog vijeća Zdravko Pizek utvrdio je da je sjednici prisutno 12 članova od izabranih 15 članova Općinskog vijeća Općine Vidovec te konstatirao da kvorum postoji i može se nastaviti sa daljnjim tijekom sjednice Općinskog vijeća te da će sve donijete odluke biti pravovaljane.

**PRISUTNI ČLANOVI OPĆINSKOG VIJEĆA** :

Sanja Pomper, Martina Bistrović, Zdravko Pizek, Ivan Kliček, Ivan Benček, Dubravko Zavrtnik, Marijo Serini, Srećko Županić, Krunoslav Puček, Ivan Kušćar, Ivica Papec i Hrvoje Hosni.

**SJEDNICI NISU PRISUSTVOVALI ČLANOVI OPĆINSKOG VIJEĆA** : Nadica Cafuk, Damir Hosni i Nikola Pozder.

**PREDSJEDATELJ** : Zdravko Pizek

**OSTALI PRISUTNI** :

Općinski načelnik Bruno Hranić, zamjenica načelnika Dubravka Rog, pročelnica JUO Općine Vidovec Petra Rogina, Martina Kliček viša stručna suradnica za financije i računovodstvo, predstavnici Koke d.d. Varaždin prof.dr.sc. Rudolf Lončarić i dipl.vet. Dragutin Ježek, osobe na stručnom osposobljavanju Nikolina Košćak, Emina Ljubek i Petra Medved, zatim Vlasta Rožić trener za edukaciju nezaposlenih osoba, novinarka Radija Megaton Ljiljana Vuglač i Ivana Dreven novinarka iz Varaždinskih vijesti.

**USVAJANJE ZAPISNIKA SA 15. SJEDNICE OPĆINSKOG VIJEĆA OPĆINE VIDOVEC održane dana 29. travnja 2015. godine.**

Predsjednik Općinskog vijeća Zdravko Pizek :

„Poštovane dame i gospodo pozdravljam Vas uoči 16. sjednice Općinskog vijeća. Prije toga bih Vas zamolio, dobili ste svi zapisnik sa 15. sjednice pa Vas molim tko je za takav zapisnik, ima li tko neku dopunu, izmjenu. Ako nema dajem na glasovanje“.

Tko je za :12 članova Vijeća

Tko je protiv : 0

Ima li suzdržanih : 0

**Predsjednik Općinskog vijeća Zdravko Pizek konstatirao je da je zapisnik sa 15. sjednice Općinskog vijeća Općine Vidovec usvojeni jednoglasno sa 12 glasova od 12 prisutnih članova Općinskog vijeća.**

**UTVRĐIVANJE DNEVNOG REDA ZA 16. SJEDNICU OPĆINSKOG VIJEĆA OPĆINE VIDOVEC**

Predsjednik Općinskog vijeća Zdravko Pizek pročitao je i predložio prijedlog dnevnog reda za 16. sjednicu Općinskog vijeća Općine Vidovec, a koji glasi ;

**D N E V N I R E D**

1. Rasprava o potencijalnoj izgradnji bioplinskog postrojenja u Općini Vidovec,
2. Godišnji izvještaj o izvršenju Proračuna Općine Vidovec za 2014. godinu,
3. a) Prijedlog Izvješća o izvršenju godišnjeg programa održavanja komunalne infrastrukture na području Općine Vidovec za 2014. godinu,

b) Prijedlog Izvješća o izvršenju Programa gradnje objekata i uređaja komunalne infrastrukture na području Općine Vidovec za 2014.godinu,

c) Prijedlog Izvješća o izvršenju Programa javnih potreba u društvenim djelatnostima Općine Vidovec za 2014.godinu,

1. Prijedlog Odluke o raspodjeli rezultata poslovanja Općine Vidovec za 2014. godinu,
2. Izvještaj o obavljenom popisu sa stanjem na dan 31.12.2014.godine,
3. Prijedlog Odluke o prihvaćanju Pravila za osnivanje i djelovanje destinacijskog „PPS KLUBA“ i osnivanju „PPS KLUBA“ VARAŽDINSKA REGIJA,
4. Razno.

Predsjednik Općinskog vijeća Zdravko Pizek:

„Da li ima netko dopunu na prijedlog dnevnog reda.“

Načelnik Bruno Hranić:

„Predlažem da se pod točku 7. stavi prijedlog o izmjeni i dopuni odluke o komunalnom doprinosu Općine Vidovec“.

Predsjednik Općinskog vijeća Zdravko Pizek:

„Ima još netko prijedlog, ako nema tko je za takav prijedlog sa dopunom gospodina načelnika Brune Hranića, molim da se izjasnite“.

Tko je za: 12 članova Vijeća

Tko je protiv: 0

Ima li suzdržanih: 0

**Predsjednik Općinskog vijeća Zdravko Pizek konstatirao je da je dnevni red za 16. sjednicu Općinskog vijeća usvojeni jednoglasno sa 12 glasova od 12 prisutnih članova Općinskog vijeća.**

Usvojeni dnevni red ;

**D N E V N I R E D**

1. Rasprava o potencijalnoj izgradnji bioplinskog postrojenja u Općini Vidovec,
2. Godišnji izvještaj o izvršenju Proračuna Općine Vidovec za 2014. godinu,
3. a) Prijedlog Izvješća o izvršenju godišnjeg programa održavanja komunalne infrastrukture na području Općine Vidovec za 2014. godinu,

b) Prijedlog Izvješća o izvršenju Programa gradnje objekata i uređaja komunalne infrastrukture na području Općine Vidovec za 2014.godinu,

c) Prijedlog Izvješća o izvršenju Programa javnih potreba u društvenim djelatnostima Općine Vidovec za 2014. godinu,

1. Prijedlog Odluke o raspodjeli rezultata poslovanja Općine Vidovec za 2014. godinu
2. Izvještaj o obavljenom popisu sa stanjem na dan 31.12.2014. godine,
3. Prijedlog Odluke o prihvaćanju Pravila za osnivanje i djelovanje destinacijskog „PPS KLUBA“ i osnivanju „PPS KLUBA“ VARAŽDINSKA REGIJA,
4. Prijedlog Odluke o izmjenama i dopunama Odluke o komunalnom doprinosu Općine Vidovec,
5. Razno.

**Točka 1.**

**Rasprava o potencijalnoj izgradnji bioplinskog postrojenja u Općini Vidovec**

Načelnik Bruno Hranić iznio je kratak uvod vezan uz raspravu o potencijalnoj izgradnji bioplinskog postrojenja u Općini Vidovec, a koja je pokrenuta na prošloj sjednici.

Nakon izlaganja načelnik Bruno Hranić dao je riječ gospodinu Rudolfu Lončariću predstavniku Koke d.d. Varaždin.

Gospodin Rudolf Lončarić najprije je pozdravio sve prisutne, a zatim u detalje objasnio projekt bioplinskog postrojenja u općini Vidovec.

Predsjednik Vijeća Zdravko Pizek:

„Hvala prof. Lončariću. Gospodine Ježek imate Vi nešto za dodati. Otvaram raspravu.“

Načelnik Bruno Hranić nadovezao se na izlaganje gospodina Rudolfa Lončarića te postavio pitanja na koje mu je odgovore dao gospodin Rudolf Lončarić.

Predsjednik Vijeća Zdravko Pizek:

„Hvala lijepa, otvaram dalje raspravu.“

U raspravi pitanja su postavili član Općinskog vijeća Ivan Kušćar te zamjenica načelnika Dubravka Rog.

Gospodin Rudolf Lončarić podnio je odgovore na postavljena pitanja te iznio:

„Predlažem ako imate vremena da odete do Grada Ormoža gdje se nalazi postrojenje uz sam rub grada i pogledate“.

U daljnjoj raspravi sudjelovali su članovi Općinskog vijeća: Sanja Pomper, Dubravko Zavrtnik, Ivan Benček, Srećko Županić, načelnik Bruno Hranić te predstavnik Koke d.d. Varaždin Rudolf Lončarić.

Predsjednik Općinskog vijeća Zdravko Pizek pozdravio je gospodina Lončarića i gospodina Ježeka te im zahvalio na pojašnjenju njihovog prijedloga o izgradnji bioplinskog postrojenja na području općine Vidovec.

*Predstavnici Koke d.d. Varaždin prof.dr.sc. Rudolf Lončarić i dipl.vet. Dragutin Ježek zahvalili su se na pozivu te napustili sjednicu Općinskog vijeća.*

Predsjednik Općinskog vijeća Zdravko Pizek:

„Otvaram raspravu, da li ima kakvih prijedloga.“

Član Vijeća Ivan Benček:

„Imam prijedlog do se ode do Ormoža pogledati kakva je situacija.“

Član Vijeća Dubravko Zavrtnik :

„Ja osobno sam protiv, a ako bi išli u to onda je moj prijedlog da se napravi jedan referendum mještana Vidovca, Krkanca i Tužna i da se pita ljude“.

U raspravu se uključila članica Općinskog vijeća Sanja Pomper, zatim načelnik Bruno Hranić, predsjednik Vijeća Zdravko Pizek te članovi Općinskog vijeća Marijo Serini, Dubravko Zavrtnik i Srećko Županić te zamjenica načelnika Dubravka Rog.

U daljnju raspravu uključili su se i članovi Općinskog vijeća : Ivan Benček, Martina Bistrović i Ivica Papec.

Predsjednik Općinskog vijeća Zdravko Pizek:

„Dajem na glasovanje, da li da se uvrsti u prostorni plan ili ne područje za izgradnju bioplinskog postrojenja, da li prihvaćamo te njihove planove i ideje“. Tko je za to da se stavi u plan.“

Tko je za: 1 član Vijeća

Tko je protiv: 9 članova Vijeća

Ima li suzdržanih: 2 člana Vijeća

**Predsjednik Općinskog vijeća Zdravko Pizek konstatirao je da prijedlog nije usvojen jer je 9 članova Vijeća od ukupno 12 članova Općinskog vijeća glasovalo protiv uvrštenja bioplinskog postrojenja u prostorni plan općine Vidovec.**

**Točka 2.**

**Godišnji izvještaj o izvršenju Proračuna Općine Vidovec za 2014. godinu**

Načelnik Bruno Hranić obrazložio je godišnji izvještaj o izvršenju Proračuna Općine Vidovec za proteklu godinu te općenito financijsko stanje Općine Vidovec.

Predsjednik Općinskog vijeća Zdravko Pizek:

„Hvala načelniče. Otvaram raspravu.“

U raspravi sudjelovao je član Vijeća Ivan Kušćar.

Predsjednik Općinskog vijeća Zdravko Pizek:

„Tko je za takav izvještaj o izvršenju Proračuna. Molim Vas da se izjasnite.“

Tko je za : 9 članova Vijeća

Tko je protiv : 3 člana Vijeća

Ima li suzdržanih : 0

**Predsjednik Općinskog vijeća Zdravko Pizek konstatirao je da je Godišnji izvještaj o izvršenju Proračuna Općine Vidovec za 2014. godinu usvojen sa 9 glasova od 12 prisutnih članova Općinskog vijeća.**

**Točka 3.**

1. **Prijedlog Izvješća o izvršenju godišnjeg programa održavanja komunalne infrastrukture na području Općine Vidovec za 2014. godinu**
2. **Prijedlog Izvješća o izvršenju Programa gradnje objekata i uređaja komunalne infrastrukture na području Općine Vidovec za 2014. godinu**

**c) Prijedlog Izvješća o izvršenju Programa javnih potreba u društvenim djelatnostima Općine Vidovec za 2014. godinu**

Predsjednik Općinskog vijeća Zdravko Pizek:

„Da li se slažete da se sve točke a, b i c spoje i da se tako glasa. Tko je za, protiv, suzdržani. Konstatiram jednoglasno“.

Predsjednik Općinskog vijeća Zdravko Pizek:

„Otvaram raspravu. Ako nema nitko, zatvaram raspravu i dajem na glasovanje“.

Tko je za : 9 članova Vijeća

Tko je protiv : 0

Ima li suzdržanih : 3 člana Vijeća

**Predsjednik Općinskog vijeća Zdravko Pizek konstatirao je da je Prijedlog Izvješća o izvršenju godišnjeg programa održavanja komunalne infrastrukture na području Općine Vidovec za 2014. godinu, prijedlog Izvješća o izvršenju Programa gradnje objekata i uređaja komunalne infrastrukture na području Općine Vidovec za 2014. godinu te prijedlog Izvješća o izvršenju Programa javnih potreba u društvenim djelatnostima Općine Vidovec za 2014. godinu usvojen sa 9 glasova od 12 prisutnih članova Općinskog vijeća.**

**Točka 4.**

**Prijedlog Odluke o raspodjeli rezultata poslovanja**

**Općine Vidovec za 2014. godinu**

Predsjednik Vijeća Zdravko Pizek:

„Otvaram raspravu. Ako nema nikoga dajem na glasovanje. Tko je za takav prijedlog.“

Tko je za : 9 članova Vijeća

Tko je protiv : 0

Ima li suzdržanih : 3 člana Vijeća

**Predsjednik Općinskog vijeća Zdravko Pizek konstatirao je da je prijedlog Odluke o raspodjeli rezultata poslovanja Općine Vidovec za 2014. godinu usvojen sa 9 glasova od 12 prisutnih članova Općinskog vijeća.**

**Točka 5.**

**Izvještaj o obavljenom popisu sa stanjem na dan 31.12.2014.godine**

Predsjednik Vijeća Zdravko Pizek:

„Otvaram raspravu. Ako nema nikoga, zatvaram raspravu i dajem na glasovanje. Tko je za takav izvještaj.“

Tko je za : 12 članova Vijeća

Tko je protiv : 0

Ima li suzdržanih : 0

**Predsjednik Općinskog vijeća Zdravko Pizek konstatirao je da je Izvještaj o obavljenom popisu sa stanjem na dan 31.12.2014. godine usvojen jednoglasno sa 12 glasova od 12 prisutnih članova Općinskog vijeća.**

**Točka 6.**

**Prijedlog Odluke o prihvaćanju Pravila za osnivanje i djelovanje destinacijskog „PPS KLUBA“ i osnivanju „PPS KLUBA“ VARAŽDINSKA REGIJA**

Načelnik Bruno Hranić obrazložio je važnost donošenja Odluke o prihvaćanju Pravila za osnivanje i djelovanje destinacijskog „PPS KLUBA“ i osnivanju „PPS KLUBA“ VARAŽDINSKA REGIJA.

Predsjednik Vijeća Zdravko Pizek:

„Otvaram raspravu. Ako nema nitko zatvaram raspravu i dajem na glasovanje takav prijedlog“.

Tko je za : 12 članova Vijeća

Tko je protiv : 0

Ima li suzdržanih : 0

**Predsjednik Općinskog vijeća Zdravko Pizek konstatirao je da je prijedlog Odluke o prihvaćanju Pravila za osnivanje destinacijskog „PPS KLUBA“ i osnivanju „PPS KLUBA“ VARAŽDINSKA REGIJA usvojen jednoglasno sa 12 glasova od 12 prisutnih članova Općinskog vijeća.**

**Točka 7.**

**Prijedlog Odluke o izmjenama i dopunama Odluke o komunalnom doprinosu**

**Općine Vidovec**

Predsjednik Općinskog vijeća Zdravko Pizek:

„Evo dobili ste. Otvaram raspravu“.

Načelnik Bruno Hranić:

„Predlažem izmjenu odluke s obzirom da se radi o legalizaciji. Često smo mijenjali te odluke o našem komunalnom doprinosu pa je tu bilo dosta nejasnoća pa je potrebno malo da se tu u detalje definira. U Članku 13. tu smo dodali da se od plaćanja komunalnog doprinosa u potpunosti mogu na temelju pisanog zahtjev osloboditi (pisalo je djece i supružnike poginulih hrvatskih branitelja ) i roditelje poginulih hrvatskih branitelja, a u Članku 14. da se odvoji dio. Znamo da smo svim ljudima omogućili 70% kod postupka legalizacije pa predlažem da se hrvatskim ratnim vojnim invalidima domovinskog rata te njihovoj djeci roditeljima i supružnicima poginulih branitelja omogući kod legalizacije oslobođenje 100%.“

U raspravi sudjelovao je član Općinskog vijeća Ivan Benček te načelnik Bruno Hranić.

Predsjednik Općinskog vijeća Zdravko Pizek:

„Tko je za takvu Odluku“.

Tko je za : 12 članova Vijeća

Tko je protiv : 0

Ima li suzdržanih: 0

**Predsjednik Općinskog vijeća Zdravko Pizek konstatirao je da je Odluka o izmjenama i dopunama Odluke o komunalnom doprinosu Općine Vidovec usvojena jednoglasno sa 12 glasova od 12 prisutnih članova Općinskog vijeća.**

**Točka 8. Razno**

Predsjednik Općinskog vijeća Zdravko Pizek :

„Pozdravljam gospođu Vlastu Rožić, trenericu za edukaciju nezaposlenih osoba i dajem joj riječ“.

**Gospođa Vlasta Rožić:**

„Pozdravljam sve prisutne Vijećnike Općinskog vijeća i sve ostale nazočne.

Ukratko osobno bi se predstavila kao novi zaposlenik Općine Vidovec i ujedno bi predstavila projekt „Mentor“ Europski projekt koji provodi Općina Vidovec kao partner u suradnji sa susjednim općinama Općinom Donja Voća i Općinom Petrijanec.

Zovem se Vlasta Rožić i na temelju raspisanog natječaja zaposlena sam u Općini Vidovec kao Trener za edukaciju nezaposlenih osoba i moj osnovni cilj ili zadatak je provoditi radionice za nezaposlene osobe i pružiti im pomoć i podršku prilikom traženja posla, sastavljanja životopisa, izrade zamolbe za posao i naučiti ih kako se zapravo predstaviti kod poslodavca i kako se ponašati na poslu.

Ovaj europski projekt financiran je iz europsko-socijalnog fonda u sklopu IPARD Programa za Republiku Hrvatsku. Ukupna vrijednost projekta je oko 70.000,00 EUR-a, pri tome Europska unija sufinancira oko 60.000,00 EUR-a. Iz navedenih financijskih sredstava uračunata je plaća za trenera za edukaciju, njegovog koordinatora, a Općini je dodijeljena informatička oprema, četiri laptopa, projektor uz platno kao pomoć prilikom provođenja prezentacije. Taj projekat traje 18 mjeseci i u sklopu trajanja projekta predviđena je edukacija za 160 nezaposlenih osoba sa područja Varaždinske županije, ali prvenstveno sa područja Općine Donja Voća koja je i kao nositelj projekta, Općine Petrijanec i Općine Vidovec.

Prva grupa nezaposlenih odnosno prva radionica je u tijeku, aktivno sudjelujemo u prikupljanju nove grupe polaznika koja bi trebala krenuti sa radom u šestom mjesecu pa ovom prilikom molim i pozivam i Vas da ukoliko imate ili poznate nezaposlene osobe iz svojih užih ili širih krugova obitelji ili prijatelja, znači tko je nezaposleni, da im se ukratko pojasni projekat i koji je njegov cilj, da se osobu pozove na radionicu te da svi zajedno radimo na tome da se smanji nezaposlenost na području naše Općine“.

Član Općinskog vijeća Krunoslav Puček:

„Htio bi pitati samo, za te ljude koji će dolaziti svaki dan da li je prijevoz organiziran ili kako će oni dolaziti“.

„Gospođa Vlasta Rožić:

„Ne, radionice se održavaju svakim danom u dogovoru sa polaznicima kako im vremenski odgovara i naša općina nije toliko velika da bi u to smislu bio problem, znači u prijevozu“.

U raspravu se uključio i predsjednik Vijeća Zdravko Pizek.

Načelnik Bruno Hranić :

„Samo da se nadovežem to je projekt gdje smo sve tri općine uspješno aplicirali i povukli sredstva s europskih fondova. Uspjeli smo s još jednim projektom, a to je projekt Europa za građane gdje smo dobili 12 000 EUR-a za bratimljenje sa Talijanima i Slovencima.“

Načelnik Bruno Hranić :

„Dobili smo i 70 000 kuna iz Ministarstva kulture. Javili smo se na natječaj za obnovu unutrašnjosti kapele na groblju. Prošle godine obnavljali smo vanjski dio, sad krećemo na unutarnji dio.

Javili smo se i na Fond za zaštitu okoliša za izradu projektne dokumentacije za izmjenu dotrajalih rasvjetnih tijela i tu smo također dobili od strane Fonda za zaštitu okoliša 39.967 kuna“.

Načelnik Bruno Hranić:

„Na prošloj sjednici donosili smo odluku za najam prostora rukometnog igrališta za Vidovo za Ugostiteljski obrt vl. Miroslav Ris. Bilo je rečeno za subotu, nedjelju i ponedjeljak, a sad je on dao zahtjev da još to bude i u petak. Moj je prijedlog da mu se odobri petak i da mu se dodatno ne naplaćuje nego da mu se odobri korištenje za onu cijenu kako je bila određena za tri dana te da se samo taj dio produži na petak“.

Predsjednik Općinskog vijeća Zdravko Pizek:

„Tko je za takav prijedlog“

Tko je za : 8 članova Vijeća

Tko je protiv : 2 člana Vijeća

Ima li suzdržanih : 2 člana Vijeća

**Predsjednik Općinskog vijeća Zdravko Pizek konstatirao je da je prijedlog usvojeni.**

Načelnik Bruno Hranić:

**„**12. lipnja 2015. godine u 18,00 sati u prostorijama Osnovne škole Vidovec imamo svečanu sjednicu Općinskog vijeća Općine Vidovec povodom dana Sv. Vida i Sv. Antuna.

S obzirom da svake godine dodjeljujemo neke nagrade fokusirali smo se da to budu naši učenici. Dogovoreno je da nam OŠ Vidovec i OŠ Tužno pošalju ime i prezime jednog kojeg škola smatra najboljim učenikom da mu se dodjeli novčana nagrada.

Moj prijedlog je da to bude 1.000,00 kuna za svakog učenika. Imamo i dva učenika iz srednje škole koji su postigli izvrsne rezultate, a to je Laura Težak koja je bila treća na državnom natjecanju iz njemačkog jezika i Alojzije Košić koji je bio drugi na državnom natjecanju iz biologije te da se također dodjeli i njima po 1.000,00 kuna te da se kao najboljem izvrsnom studentu, a radi se o Nikoli Zagorec studentu 5. godine medicine koji je imao prosjek 5,0 dodjeli nagrada i potpora za studentsko putovanje tj. studentsku razmjenu u Indoneziju da mu se ukupno dodjeli 3.000,00 kuna, s obzirom da je put i smještaj jako skup negdje oko 10.000,00 kuna“.

**Predsjednik Općinskog vijeća Zdravko Pizek:**

**„Tko je za takav prijedlog, konstatiram jednoglasno“.**

**Član Općinskog vijeća Srećko Županić:**

„Da Vam odmah objasnim zašto sam bio protiv ove manifestacije proslava Vidova četiri dana. Susjedi su me zamolili da budem njihov glasnogovornik i da pitam gospodina načelnika da li on to njima namjerno slaže četiri dana pod prozorima ili je to tak ispalo slučajno. To je prvo pitanje. I drugo pitanje, vidimo da se Općina Vidovec okreće turizmu da li to znači da bude isto uvršteno Općina Vidovec-prijatelj vrana ili tak nekaj, nekaj slično znate na kaj ciljam“.

Načelnik Bruno Hranić :

„Mislim da ne trebaš biti njihov glasnogovornik zato jer ja sa ljudima redovno komuniciram i ljudi moraju biti svjesni da žive u centru Vidovca to je isto kao da velite da ne budemo imali Špancirfest zato jer je netko doma u centru grada.

Zadnji puta smo se svi složili da je dobro da se nešto zbiva i poduzima.

Što se tiče vrana mi nismo jedina općina koja ima problema sa vranama, vrane su zaštićene i postoji period kada ih se ne smije dirati, ne smiju se ubijati i ne smije se pucati unutar naselja, a park odnosno grane ne smiju se rezati jer je park kao takav pod zaštitom, a sa svime su susjedi upoznati i o svemu obaviješteni. Jedino što možemo, a to smo i dosad radili uz pomoć javne vatrogasne postrojbe organiziramo skidanje gnijezda. Održani je i to prije dva tjedna sastanak sa nadležnim inspektoratom, sa Policijskom upravom Varaždinskom i sa Odjelom za zaštitu okoliša Varaždinske županije i upraviteljicom Javne ustanove za zaštićene dijelove prirode i svi susjedi su obaviješteni i znaju o čemu se radi.“

**Član Općinskog vijeća Krunoslav Puček:**

„Imam samo pitanje za onu zebru da li je tko pogledao i da li ste koga kontaktirali“.

Načelnik Bruno Hranić:

„Projekt je u izradi iako su nam na sastanku Vijeća za prevenciju, gdje su bili nazočni i policijski službenici, rekli da imamo čak i previše zebri na području općine Vidovec pogotovo tu na državnoj cesti jer se ometa promet kad imamo tako puno zebri za normalno odvijanje motornog prometa. Ja sam rekao da čekamo još tri projekta koji se rade za zebru na Tužnom i još dva na državnoj cesti. Što je i mene začudilo, ali procedura je sad takva da se mora napraviti projekt i da se moraju dobiti sva odobrenja.“

Član Općinskog vijeća Krunoslav Puček:

„Ali to nije državna cesta“.

Načelnik Bruno Hranić:

„Nema veze. Moramo dobiti suglasnost od Policije. Nije više kako je bilo nekad da se mogla nacrtati zebra gdje si htio. Treba se napraviti elaborat odnosno mali projekt koji ide onda na suglasnost i nadležnoj Županijskoj upravi za ceste, ali prvo mora policija dati suglasnost.

Ali dali smo nalog da se to napravi. Sad spremamo jednu akciju u sklopu projekta Općina – Prijatelj djece baš da probamo ljude, vozače animirati da stanu kod tih zebri. Mi imamo oko petnaestak zebri, ali vozači uopće ne reagiraju, a taj projekt dali smo na izradu“.

Time je predsjednik Općinskog vijeća Zdravko Pizek zatvorio 16. sjednicu Općinskog vijeća Općine Vidovec u 21,00 sati.

Općinsko vijeće Općine Vidovec

Predsjednik

Zdravko Pizek

Zapisničarka :

Andreja Peharda